[{"text_idx": "#000006", "text": "Riigikogu on Eesti rahva esinduskogu, kuhu kuulub 101 liiget. Rahvas valib Riigikogu neljaks aastaks. Riigikogu ta\u0308htsaimad u\u0308lesanded on vo\u0303tta vastu seadusi ja otsuseid, teha parlamentaarset kontrolli ja arendada va\u0308lissuhtlust."}, {"text_idx": "#000008", "text": "Riigikogu to\u0308o\u0308perioodi nimetatakse istungja\u0308rguks ja aastas on kaks korralist istungja\u0308rku. Riigikogu istungid on avalikud."}, {"text_idx": "#000015", "text": "Riigikaitsekomisjoni ja Euroopa Liidu asjade komisjoni delegatsioon viibib kolmepa\u0308evasel visiidil Minskis, kus kahepoolsetel kohtumistel ra\u0308a\u0308gitakse julgeolekust ning tutvustatakse Eesti eesma\u0308rke ja tegevuskava Euroopa Liidu No\u0303ukogu eesistumise perioodil."}, {"text_idx": "#000016", "text": "\u201eTutvustame Valgevene kolleegidele idapartnerlusega seotud eesistumise u\u0308ritusi ja vahetame mo\u0303tteid Euroopa julgeoleku teemadel,\u201c u\u0308tles komisjoni esimees Hannes Hanso."}, {"text_idx": "#000018", "text": "Hanso so\u0303nul on ma\u0308rgata, et Valgevene soovib olla heades suhetes Euroopa Liiduga, ehkki hetkel peetakse oma strateegiliseks partneriks ja liitlaseks Venemaad."}, {"text_idx": "#000019", "text": "Hanso so\u0303nul valmistab Euroopale muret Venemaa agressiivne ka\u0308itumine ja koos Valgevenega planeeritav Zapad 2017 o\u0303ppus. Hanso pidas va\u0308ga positiivseks, et Valgevene on lubanud Zapad o\u0303ppusele kutsuda vaatlejad. \u201eSee samm on o\u0303iges suunas,\u201d u\u0308tles ta. \u201cKa on va\u0308ga positiivne, et eestlased saavad juba mo\u0303nda aega Minskisse viisavabalt.\u201d"}, {"text_idx": "#000020", "text": "Kohtumistel parlamendi esindajatekoja asespiikriga ja rahvusliku julgeoleku komisjoni liikmetega tulevad muude teemade ko\u0303rval ko\u0303ne alla suhted Venemaa ja Ukrainaga, aga ka teiste idapartneritega. Komisjonide delegatsioon kohtub Minskis ka Valgevene Eesti so\u0303prusgrupi liikmetega, samuti on kavas kohtumised kaitseministeeriumis."}]